मदरसा में नियुक्त शिक्षक कर्मी बेमियादी धरने पर बैठे
मदरसाडेवलपमेंट ऑर्गनाइजेशन के तत्वावधान में बुधवार को मदरसा में नियुक्त शिक्षक एवं कर्मी अनिश्चितकाल के लिए धरना पर बैठ गए। मदरसा डेवलपमेंट ऑर्गनाइजेशन ने सरकार से मांग किया कि मदरसा में नियुक्त नियोजित शिक्षक एवं कर्मी को भी नियोजित शिक्षकों की भांति 5200-20200 का वेतनमान के साथ सातवां वेतन दिया जाए। 1128 कोटि के मदरसों में 2011 से 2013 तक कार्यरत शिक्षक एवं कर्मी को भी पूर्व में बहाल शिक्षक एवं कर्मी की भांति वेतनमान दिया जाए। वृद्धावस्था के लिए पेंशन की सुविधा भी नहीं है, इसके लिए जीपीएफ, सीपीएफ या एनपीएस को लागू किया जाए। साथ ही सभी मदरसों को अल्पसंख्यक संस्थान घोषित करने की मांग की गई। धरनास्थल पर ऑर्गनाइजेशन के महासचिव सैयद फतह अहमद, अध्यक्ष अनीसुर्रहमान, दानिश आबेदिन, आफताब आलम, अताउल हक, मो. निसार अहमद समेत काफी संख्या में मदरसा शिक्षक उपस्थित थे।
hin_Deva hin_Deva